P6_TA(2006)0605
Fidžin tilanne
Euroopan parlamentin päätöslauselma Fidžin tilanteesta
Euroopan parlamentti, joka
—ottaa huomioon 8. syyskuuta 2000 antamansa aikaisemman päätöslauselman Fidžin tilanteesta (1),
—ottaa huomioon Euroopan unionin puheenjohtajavaltion 5. joulukuuta 2006 antaman lausuman sotilas-
vallankaappauksesta Fidžillä,
—ottaa huomioon YK:n pääsihteerin 5. joulukuuta 2006 antaman lausunnon sotilasvallankaappauksesta
Fidžillä,
—ottaa huomioon YK:n ihmisoikeusvaltuutetun 6. joulukuuta 2006 esittämän lausunnon,
—ottaa huomioon työjärjestyksen 115 artiklan 5 kohdan,
A. ottaa huomioon, että kommodori Bainimarama kukisti Fidžin demokraattisesti valitun hallituksen vallan-
kaappauksella 5. joulukuuta 2006 osoittaen halveksuntaa Fidžin perustuslakia, oikeusvaltioperiaatetta,Fidžin kansaa ja perinteisiä instituutioita kohtaan,
B. ottaa huomioon, että everstiluutnantti Sitiveni Rabukan ja syntyperäisten fidžiläisten johdolla tehtiin
kaksi sotilasvallankaappausta touko- ja syyskuussa 1987,
C. ottaa huomioon, että 19. toukokuuta 2000 aseistautunut ryhmä otti ensimmäisen intialaista syntyperää
olevan pääministerin Mahenda Chaudhryn ja useita parlamentin jäseniä panttivangiksi useiden viikkojen
ajaksi,
D. ottaa huomioon, että kriisi aiheuttaa vahinkoa Fidžin taloudelle viivästyttämällä sokerintuotantoa, supis-
tamalla dramaattisesti toimintaa matkailualalla sekä aiheuttamalla työttömyyttä tuhansille,
E. ottaa huomioon, että EU palautti vuonna 2004 noin 23 miljoonan euron kehitysavun Fidžin saarille
yhdeksännestä Euroopan kehitysrahastosta tavoitteena kaikille etnisille ryhmille yhtäläisen yleissivistävänja ammatillisen koulutuksen varmistaminen,
F. ottaa huomioon, että AKT-valtioiden ja Euroopan unionin välisiä suhteita säätelevään Cotonoun kump-
panuussopimukseen kuuluu kiinteänä osana ihmisoikeuksien, demokratian ja oikeusvaltioperiaatteiden
kunnioittaminen,
G. ottaa huomioon, että Fidžin ja Euroopan unionin kehitysyhteistyö alkoi jo vuonna 1975,H. ottaa huomioon, että Kansainyhteisö päätti erottaa Fidžin päätöksentekoneuvostoistaan;1. tuomitsee ankarasti Fidžin asevoimien tekemän vallankaappauksen Fidžin demokraattisesti valitulta
hallitukselta ja toistaa vastustavansa erittäin jyrkästi Fidžin demokraattista prosessia vaarantavia toimia;
2. pyytää asevoimia perääntymään ja palauttamaan vallan demokraattisesti valitulle hallitukselle;3. uskoo, että kestävä ratkaisu nykyiseen poliittiseen kriisiin voidaan saavuttaa ainoastaan rauhanomaisin
keinoin kaikkien yhteisöjen mielipiteitä ja etuja kunnioittaen;
4. korostaa, että rauhanomainen oppositio sotilashallitukselle on muotoutumassa sen jälkeen kun syrjäy-
tetty pääministeri kehotti rauhanomaiseen vastarintaan ja sekä heimopäälliköiden suuri neuvosto että
vaikutusvaltaiset kirkolliset ryhmät ovat tuominneet kaappauksen;23.12.2006 C 317 E/898 Euroopan unionin virallinen lehti
Torstai, 14. joulukuuta 2006FI
(1) EYVL C 135, 7.5.2001, s. 302.
5. muistuttaa, että Fidžillä järjestettiin toukokuussa 2006 parlamenttivaalit, jotka kansainväliset tarkkailijat,
mukaan lukien huomattavan suuri Euroopan unionin vaalitarkkailuvaltuuskunta, totesivat rehellisiksi;
6. muistuttaa, että pääministeri Qarasen vaalien jälkeen muodostama koalitiohallitus on demokra attisesti
täysin legitiimi ja sillä on hyvin laaja enemmistö parlamentissa;
7. korostaa, että Fidžin monikansallisen yhteiskunnan tulevaisuus on riippuvainen kaikkien yhteisöjen
tukemien demokraattisten instituutioiden uskottavuudesta ja oikeutuksesta oikeutuksesta ihmisten etnisestäalkuperästä riippumattoman tasa-arvoisuuden periaatteeseen nojautuen;
8. ehdottaa totuus- ja sovintokomission perustamista Fidžille edesauttamaan maan kahden suuren etnisen
ryhmän rauhanomaista rinnakkaiseloa;
9. kehottaa komissiota ja jäsenvaltioita katkaisemaan välittömästi kaiken muun kuin humanitaarisen avun
Fidžille Cotonoun kumppanuussopimuksen 96 artiklan mukaisesti poikkeuksena kuitenkin koulutusohjelmatedellyttäen, että ne ovat kansalaisjärjestöjen toteuttamia;
10. kehottaa Euroopan unionia asettamaan välittömästi matkustuskiellon, jotta estetään armeijan henkilö-
kuntaa, heidän perheenjäseniään tai muita Fidžin vallankaappauksessa mukana olleita henkilöitä saapumasta
Euroopan unionin jäsenvaltioihin;
11. kehottaa kaikkia Tyynenmeren saarten foorumin jäseniä ja muita alueellisia ja kansainvälisiä toimijoita
painostamaan tilanteen ratkaisemisen puolesta ja kestävän poliittisen, taloudellisen ja sosiaalisen vakauden
saavuttamiseksi Fidžille;
12. kehottaa puhemiestä välittämään tämän päätöslauselman neuvostolle, komissiolle, jäsenvaltioiden halli-
tuksille, YK:n pääsihteerille, Kansainyhteisön pääsihteerille, Tyynenmeren saarten foorumin jäsenvaltioiden,mukaan lukien Australian ja Uuden-Seelannin hallituksille sekä foorumiin liittyvään dialogikokoukseen osal-listuvien maiden, mukaan lukien Yhdysvaltojen hallituksille.
P6_TA(2006)0606
Liberiassa ja Haitilla toimivien YK:n joukkojen sekaantuminen seksuaaliseen
hyväksikäyttöön
Euroopan parlamentin päätöslauselma Liberiassa ja Haitilla toimivien YK:n joukkojen sekaantumi-
sesta seksuaaliseen hyväksikäyttöön
Euroopan parlamentti, joka
—ottaa huomioon New Yorkissa 4. joulukuuta 2006 järjestetyn YK:n korkean tason konferenssin YK:n ja
kansalaisjärjestöjen henkilöstön harjoittaman seksuaalisen hyväksikäytön lopettamiseksi ja pääsihteerin
kyseisessä konferenssissa esittämät huomautukset,
—ottaa huomioon neljännen Geneven sopimuksen vuodelta 1949 ja vuoden 1977 lisäpöytäkirjat, joissa
edellytetään, että naisia on suojeltava raiskauksilta ja kaikenlaiselta seksuaaliselta väkivallalta,
—ottaa huomioon YK:n 20. joulukuuta 1993 antaman julistuksen naisiin kohdistuvan väkivallan poistami-
sesta ja 20. marraskuuta 1989 tehdyn YK:n yleissopimuksen lapsen oikeuksista,
—ottaa huomioon YK:n turvallisuusneuvoston 31. lokakuuta 2000 antaman päätöslauselman N:o 1325
naisista, rauhasta ja turvallisuudesta,23.12.2006 C 317 E/899 Euroopan unionin virallinen lehti
Torstai, 14. joulukuuta 2006FI